Opplysninger til VG: Zaniar Matapour nekter å snakke om terrorangrepet
Terrortiltalte Zaniar Matapour (44) har hatt to ønsker før rettssaken starter mot ham i Oslo tingrett. Begge ble avslått. VG har fått innblikk i et brev fra Oslo tingrett der ønskene til den terrortiltalte 44-åringen kommer frem: Dette betyr at 44-åringen ber om å få slippe å følge straffesaken etter første dag av den åtte uker lange hovedforhandlingen som starter på tirsdag. – Jeg ønsker ikke å kommentere saken, sier 44-åringens forsvarer, advokat Marius Dietrichson, til VG. Vil observere terrortiltalt i retten Ønskene til den terrortiltalte 44-åringen går på tvers av kjøreplanen for rettssaken. I planen er de to første ukene satt av til forklaringene til de fornærmede i saken – før Matapour får muligheten gi sin versjon om terrorangrepet. Ønskene har imidlertid blitt avslått av Oslo i tingrett. Ifølge VGs opplysninger har retten forhørt seg med de rettsoppnevnte sakkyndige i saken før de tok avgjørelsen. De sakkyndige vil være til stede i retten og observere Matapour før de selv skal forklare seg om 44-åringens helse og tilregnelighetsspørsmålet. VG er kjent med at de sakkyndige vil at Matapour skal være til stede i rettssalen under de fornærmedes forklaringer og så mye som mulig under hele hovedforhandlingen. Bakgrunnen for dette er at de vil observere Matapours reaksjoner og atferd til det som fremkommer i rettssaken, får VG opplyst. – Viktig for sakens opplysning Oslo tingrett har nå bestemt at den terrortiltalte 44-åringen skal være til stede under innledningsforedragene til aktoratet og forsvarerne, de fornærmedes vitnemål og frem til han selv har avgitt forklaring, får VG opplyst. Tingretten vil deretter vurdere om Matapour må være til stede under deler av den øvrige bevisførselen i saken. Bakgrunnen for avgjørelsen er at retten mener Matapours tilstedeværelse er viktig for sakens opplysning.
Terrortiltalte Zaniar Matapour (44) har fått avvist to ønsker før rettssaken hans starter i Oslo tingrett. Han ønsket å avgi forklaring før innledningsforedrag, og å forlate rettslokalene etter sin forklaring. Kjøreplanen for rettssaken går imot disse ønskene, og de er avslått av Oslo tingrett. Matapours tilstedeværelse er viktig for sakens opplysning, og rettsoppnevnte sakkyndige ønsker å observere hans reaksjoner under hovedforhandlingen.